812 DE AUGMENTIS SCIENTIARUM 



niendi contra rigorem Legis, quam supplendi defectum Legis. 

 Si enim porrigi dcbet remedium ei quern lex praeteriit ; multo 

 magis ei quern vulneravit. 



APHORISMUS 36. 



Curiae istae Censoriae et Praetoriae omnino intra casus enormes 

 et extraordinarios se continent ; nee jurisdictiones ordinarias 

 invadunto ; ne forte tendat res ad supplantationem legis, magis 

 quam ad supplementum. 



APHOEISMUS 37. 



Jurisdictiones istae in Supremis tantum Curiis residento, nee 

 ad Inferiores communicantor. Parum enim abest a potestate 

 leges condendi, potestas eas supplendi aut extendendi aut 

 moderandi. 



APHORISMUS 38. 



At Curias illae uni viri ne committantur, sed ex pluribus con- 

 stent. Nee decreta exeant cum silentio ; sed judices sentential 

 suae rationes adducant^ idque palam atque astante corona ; ut 

 quod ipsa potestate sit liberum, fama tamen et existimatione sit 

 circumscriptum. 



APHORISMUS 39. 



Bubricae Sanguinis ne sunto ; nee de capitalibus, in quibus- 

 cunque curiis, nisi ex lege nota et certa pronunciato. Iridixit 

 enim mortem Deus ipse prius ; postea inflixit. Nee vita eri- 

 pienda nisi ei qui se in suam vitam peccare prius nosset. 



APHORISMUS 40. 



In Curiis Censoriis calculum tertium dato ; ut judicibus non 

 imponatur necessitas aut absolvendi aut condemnandi ; sed 

 etiam ut non liquere pronunciare possint. Etiam censoria non 

 tantum pcena, sed et nota esto ; scilicet quas non infligat suppli- 

 cium, sed aut in admonitionem desinat, aut reos ignominia levi 

 et tanquam rubore castiget. 



APHORISMUS 41. 



In Curiis Censoriis, omnium magnorum criminum et scele- 

 rum actus inchoati et medii puniuntor; licet non sequatur 

 effectus consummatus * ; isque sit earum curiarum usus vel 

 maximus ; cum et severitatis intersit, initia scelerum puniri ; 

 et clementiae, perpetrationem eorum (puniendo actus medios) 

 intercipi. 



1 Of the Star-Chamber, Bacon has said, in his History of Henry VII., that it took 

 cognisance of " forces, frauds, crimes various of stellionate, and the indications or 

 middle acts towards crimes capital or heinous, not actually committed or perpetrated. " 



